Vinnumálastofnun hefur gefið út 25 atvinnuleyfi til fólks frá Úkraínu sem sótt hefur um alþjóðlega vernd hér á landi. Forstjórinn segir að fyrirspurnum fjölgi og að líklegt sé að spár um minnkandi atvinnuleysi milli mánaða gangi eftir. Horfurnar á vinnumarkaði í sumar eru góðar.
Sjö af hverjum tíu sem hingað koma frá Úkraínu eru 18 ára eða eldri, rúmlega 600 manns. Í þeim hópi eru 450 konur. Hvernig gengur að útvega þeim vinnu sem vilja?
Mér finnst þeim bara ganga nokkuð vel, þeim sem gefið sig hafa fram og hafa óskað eftir því að komast í störf. Við finnum aukinn þunga í þessu með hverjum deginum.
Segir Unnur Sverrisdóttir forstjóri Vinnumálastofnunar. Hún segir góð viðbrögð frá atvinnurekendum við auglýsingu stofnunarinnar.
Við fengum inn fjölda starfa og fjölda stöðugilda og allskonar störf. Mest á höfuðborgarsvæðinu en einnig úti á landi. Þannig að atvinnurekendur eru opinir fyrir þessu fólki. Þannig að þér sýnist að allir þeir sem vilja komist í vinnu? Mér sýnist það en við skulum átta okkur á að það eru ekki allir tilbúnir í vinnu. Bæði að þarna eru konur með börn sem geta ekki auðveldlega farið í gæslu og svo er fólk mismunandi á sig komið andlega eftir þessar hörmunar. Þeir sem telja sig reiðubúna okkur hefur gengið mjög vel að aðstoða þá inn í störf strax.
En hve margir hafa þegar fengið vinnu?
Við eru að minnsta kosti búin að gefa út 25 atvinnuleyfi til Úkraínumanna og erum með í kringum tíu á borðinu hjá okkur. Eins og ég segi við finnum aukinn þunga með hverjum deginum sem líður.
Unnur segir að þeir sem sækja um alþjóðlega vernd eigi auðvelt með að komast í vinnu.
Við förum yfir launatölurnar hvort allt sé samkvæmt því sem á að vera samkvæmt kjarasamningum og öðru og við veitum atvinnuleyfið yfir borðið.
Það hjálpar til að atvinnuleysið er enn að minnka.
Við förum yfir launatölurnar hvort allt sé samkvæmt því sem á að vera samkvæmt kjarasamningum og öðru og við veitum atvinnuleyfið yfir borðið.
Já okkur sýnist að okkar spár gangi eftir að atvinnuleysi muni minnka á milli mánaða. Ég er bara ekki komin með staðfestar tölur ennþá. Horfurnar eru góðar? Horfunar eru góðar á vinnumarkaði, mjög góðar.
Vinnumálastofnun hefur gefið út 25 leyfi til fólks frá Úkraínu sem sótt hefur um alþjóðlega vernd hér á landi. Forstjórinn segir góðar horfur á vinnumarkaði í sumar. 